गोदान दिल्ली , फेब्रुवारि 19 : पुलवामा जिल्लायाव सुईसाइड बमाजों गाग्लोबनायखौ नोजोर होनानै पाकिस्तान हादोरसिम खौरां हरनाय बादियै हादोरनि गाहाय मंत्री नारेन्ड्र मोडी बिथांआ समबार आव बुङोदि , सावरायनायनि समआ जोबलांबाय , बुहुमनि हादोरफोरा खौसे जानांसिगौ आरो उदखारि हान्जानि बेरेखायै गोख्रों राहा लानायजों लोगोसे जाय हादोरा उदखारिफोरखौ हेफाजाब होबोगासिनो दं , बिथांमोनि हेंथायै गोख्रों राहा लानांसिगौ । बे बाथ्राखौ बिथांआ जेब्ला आर्जेनतीना हादोरनि हादोर खुंगिरि माउरिचीव मेक्रि बिथांआ भारतनि हाइड्रावाद हाउसआव फैदोंमोन अब्ला बिथांजों सावरायखांनानै जम्मु आरो काश्मीर हादोरसानि पुलवामा जिल्लायाव इस्लामिक उदखारि हान्जानि गाग्लोबनाय , जाय गाग्लोबनायाव भारत हादोरनि सा 44 रौनिया हान्जाफोरा केबसेयैनो मुंख्लं जालांदोंमोन , बेखौ नोजोर होनानै हादोरनि गाहाय मंत्री बिथांआ बुङो , लोगोसे आर्जेनतीनानि हादोरगिरि मेक्रि बिथांआबो गोख्रों रावजों सोंखारियो । " हादोरगिरि मेक्रि आरो आं फोथायोदि , उदखार खालामनाया बुहुमखौ गोजोन लाखिनायाव जोबोद गेदेर जेंना खालामबोगासिनो दं , पुलवामा गोग्लोबनायनिफ्राय मिथिनो मोनोदि , सावरायज्लायनायनि समआ जोब्बाय । बे समाव बुहुमनि हादोरफोरा खौसे जानांसिगौ आरो उदखारि हान्जाफोरजों लोगोसे उदखारिफोरखौ हेफाजाब होग्रा हादोरफोरनि हेंथायै गोख्रों राहा लानांसिगौ " होन्ना नारेन्ड्र मोडि बिथांआ बुङो । " उदखारि हान्जानि हेंथायै गोख्रों राहा लानो लाजिग्रा हादोर आरो जाय हादोरा उदखारिफोरखौ हेफाजाब होबोदों बिथांमोनहाबो सुबुं माहारिखौ गोजोन लाखिनायनि बेरेखा " होन्नानैबो नारेन्ड्र मोडि बिथांआ बुङो । बिथांआ बुंबावोदि , G - 20 हादोरफोरा हामबुर्ग हादोरनि दैदेनगिरिनि मोन 11 बाथ्राफोरखौ सोदांनांसिगौ । भारत आरो आर्जेनटीनाया बावैसो समनि गेजेरावनो उदखारिफोरनि हेंथायै स्पेसियेल खेंफोरथिखौ फोसावगोन । हादोरनि गाहाय मंत्री नारेन्ड्र मोडी बिथांआ आर्जेनटीना हादोरखौ इंन्टारनेशनेल सलार एलाइन्स एबा हादोरनांआरि सलार गोरोबथा आव गोदान सोद्रोमा एबा मेम्बार हादोर हिसाबै बरायो । आर्जेनटीना हादोर खुंगिरि मेक्रि बिथांआबो पुलवामा जाथायखौ गोख्रों रावजों सोंखारिनानै बुङोदि , " जाथायखौ आं गोख्रों रावजों सोंखारियो , उदखार खालामनायनि मोनफ्रोमबो हाबाफोरखौ जों सोंखारियो , बेफोर हाबाफोरा गोरोबज्लायनानै थानायाव जेंना लाबोयो , सुबुं माहारिनि बेरेखा उदखारिफोरनि हेंथा हाबा मावनायाव आं खौसेयै हाबा मावलांफागोन " होन्ना बिथांआ बुंबावो । हादोरनि गाहाय मंत्री नारेन्ड्र मोडी बिथांनि खावलायहरनायाव आर्जेनटीना हादोरनि हादोर खुंगिरि मेक्रि बिथांआ भारत हादोराव सानथामनि हाबाफारि लानानै फैदोंमोन । फारसेथिं जम्मु आरो काश्मीरनि पुलवामा जिल्लायाव इस्लामिक उदखारि हान्जानि गाग्लोबनायखौ लन्डन आव गोख्रोङै सोंखारिदों । बिथांमोनहा गोबां जायगाफोराव धर्ना होनाय हाबाफारि लानानै पाकिस्तान मुर्डाबाद होन्ना स्लगान होनायखौ नुनो मोन्नाय जादों । ( IANS ) 
बुहुमनि हादोरफोरा उदखारि हान्जा आरो हेफाजाब होगोरिफोरनि हेंथायै गोख्रों राहा लानांसिगौ : नारेन्ड्र मोडी